

**REPUBLIKA HRVATSKA**

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email: lepoglava@lepoglava.hr

Gradsko vijeće

KLASA: 920-01/23-01/1

URBROJ: 2186-9-02-23-4

Lepoglava, 15.11.2023.

Na temelju odredbe članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19) i članka 22. Statuta Grada Lepoglave („Službeni vjesnik Varaždinske županije“, broj 64/20 i 18/21), Gradsko vijeće Grada Lepoglave na svojoj 18. sjednici održanoj 15.11.2023. godine donosi:

**ODLUKU**

**o donošenju Plana djelovanja Grada Lepoglave u području prirodnih**

**nepogoda za 2024. godinu**

**Članak 1.**

Gradsko vijeće Grada Lepoglave donosi Plan djelovanja Grada Lepoglave u području prirodnih nepogoda za 2024. godinu (u daljnjem tekstu: Plan djelovanja).

**Članak 2.**

Plan djelovanja čini sastavni dio ove Odluke, ali nije predmet objave.

**Članak 3.**

Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK GRADSKOG VIJEĆA

 Robert Dukarić

**OBRAZLOŽENJE:**

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“ br. 16/19) (u daljnjem tekstu: Zakon), predstavničko tijelo jedinice lokalne samouprave donosi plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Odredbom članka 3. Zakona, prirodnom nepogodom smatraju se smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodna nepogoda proglašava se ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%.

Ispunjenje uvjeta za proglašenje prirodne nepogode utvrđuje Povjerenstvo za procjenu šteta od prirodnih nepogoda Grada Lepoglave.

Gradsko vijeće Grada Lepoglave donosi Plan djelovanja Grada Lepoglave u području prirodnih nepogoda za 2024. godinu radi određenja mjera i postupanja djelomične sanacije šteta od prirodnih nepogoda.

Slijedom navedenog, predlaže se donošenje Odluke kao u prijedlogu.